สวัสดีค่ะคือมีเรื่องกังวลว่า เข้าห้องน้ำกับแฟนแล้วช่วยกันอ่ะค่ะแต่ไม่ได่สอดเลย มีถูจากทางข้างหลังและทางก้น มีโดนอวัยวะเพศบ้างแต่ไม่ได้เข้าไปค่ะ แฟนไม่ได้แตกมีน่าจะมีแค่น้ำหล่อลื่นค่ะ ทำเมื่อวันที่30 มกรา ประจำเดือนเมื่อเดือนมกรามาวันที่14ค่ะ รอวันประจำเดือนมาจนเมื่อวาน 12ก.พ. ประมาน6โมง มีเลือดออกมาจากช่องคลอดสีแดงคาดว่าน่าจะประจำเดือน ปริมานเลือดประมานช้อนนึงได้ ตอนนั้นดีใจมากๆค่ะ แต่ว่าหลังจากใช้ทิชชู่เช็ดเลือดออกหลังจากนั้นก็ไม่มีเลือดเลยค่ะ มีอาการปวดท้องน้อยเหมือนประจำเดือนปวดนิดเดียว เจ็บหน้าอกปกติเวลาก่อนเมนส์มาหรือตอนเป็น มีแค่คราบน้ำตาลๆติดบนผ้าอนามัยจนเช้าวันนี้ยังไม่มีเลือดเพิ่ม อยากทราบว่าที่ประจำเดือนมาแค่นั้นคือเป็นเพราะเราเครียดหรือเปล่าคะ ช่วงหลังๆมานี้เครียดมากค่ะว่าจะครรภ์หรือเปล่า สำรวจข้อมูลในกูเกิลมาไม่ได้สอดโอกาสก็ต่ำ ไม่ได้มีอาการเหนื่อยเพลียอะไรเลยค่ะ ขอบล่วงหน้านะคะ
สวัสดีค่ะ Unknow,การมีเพศสัมพันธ์โดยที่ไม่มีการสอดใส่อวัยวเพศชายเข้าสู่ช่องคลอด มีแค่การถูกันภายนอก และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะส่วนประจำเดือนนั้น หากในเดือนก่อนมาวันที่ 14 ม.ค. แล้วในเดือนนี้ วันที่ 12 ก.พ. ได้มีเลือดออกมามีปริมาณเล็กน้อย แล้ววันที่ 13 ก.พ. มีเลือดสีน้ำตาลเล็กน้อยออกมา เลือดดังกล่าวก็น่าจะเป็นประจำเดือนได้ ซึ่งการที่เลือดประจำเดือนมีปริมาณน้อยผิดปกติ อาจเกิดจากสาเหตุ เช่น การมีความเครียด ทำงานหนัก พักผ่อนน้อย ออกกำลังกายมากไป มีน้ำหนักลด มีภาวะโลหิตจาง มีภาวะไทรอยด์ฮอร์โมนผิดปกติ มีพังผืดในมดลูก เป็นต้น แนะนำให้ลองสังเกตประจำเดือนในรอบต่อๆ ไปก่อน ว่าจะยังคงมีปริมาณน้อยมากอีกหรือไม่ หากยังคงน้อย ก็ควรไปพบแพทย์เพื่อตรวจหาสาเหตุค่ะทั้งนี้ หากกังวลเรื่องการตั้งครรภ์มาก ก็อาจลองตรวจหาการตั้งครรภ์ดู หากตรวจไม่พบจะได้ไม่ต้องเครียดค่ะ